**Pienten lasten sanataidekasvatus**

*Kuinka 4-7-vuotiaiden lasten kanssa voidaan hyödyntää lastenkirjallisuutta sanataiteen keinoin? Miten*

*satu astuu ulos kansistaan? Millä tavalla pienen lapsen kanssa voi leikkiä tarinassa? Miten kirjasta*

*kasvaa ihan omaa ja uutta?*

***Olga Orava ja metsän suuri salaisuus*, Teräs, Mila ja Pertamo, Karoliina (kuv.). Lasten Keskus 2014**

*Metsä on ihmeellinen ja täynnä salaisuuksia. Pieni Olga Orava haluaisi löytää metsän suuren salaisuuden. Löytyykö se ahmimalla kirjoja tai rakastamalla kovasti? Vai unista ja unelmista - tai rohkeudesta lentää? Oksilla hypellessään Olga kohtaa itikoiden iltatanssin, Erkko Kuoriaisen, makuupussia virkkaavan perhosentoukan ja muurahaiskuningatar Sibyllan... Ja kaikilla niillä on oma salaisuutensa.*

1. Mieti, mikä metsän eläin olisit ja millainen olisi sinun metsän salaisuutesi? Valmistetaan paperia repimällä eläin kartongille. Kirjoitetaan eläimestä tietoa: Nimi? Ikä? Missä asuu? Piirretään tai/ja kirjoitetaan puhekuplaan metsän salaisuus.
2. Keksitään metsään uusi eläin yhdistämällä kaksi eläintä. Esim. siilikala. Mieti, miltä se voisi näyttää? Onko sillä kalan evät ja siilin piikit? Elääkö se vedessä vai maalla? Kerro eläimestä: Millainen se on? Pieni vai iso? Miten pitkään se elää? Miten vanha se on nyt?

***Ihan hukassa*, Chris Haughton. Lasten keskus 2010.**

*Pieni pöllönpoikanen muksahtaa pesästä alas - UUPS! - ja on ihan hukassa. Oravaystävänsä*

*avustuksella se lähtee etsimään kadonnutta äitiään. Pikkupöllö tapaa erilaisia metsän eläimiä, mutta*

*pystykorvistaan tai isoista silmistään huolimatta mikään niistä ei ole sen äiti... Erilaisten vinkkien avulla*

*tuttu syli lopulta löytyy. Värikylläinen ja lämpimän humoristinen tarina pikkupöllöstä, joka on hetken*

*ihan hukassa.*

1. Mikä eläin olisit, jos saisit valita? Valmistetaan pöytäteatterihahmo. Miksi valitsit juuri kyseisen eläimen? Kirjoittakaa ryhmässä tarinakatkelma tarinankerronta – ohjetta hyödyntäen. Lopuksi järjestetään pöytäteatteriesitykset! Aikuinen lukee ja lapset esittävät.
2. Järjestäkää eläinten juhlat! Tehtävä tehdään ryhmässä tai pareittain. Suunnittele juhlamenu ja juhlaohjelma. Mieti, mitä tarjoillaan alkuruoaksi, pääruoaksi ja jälkiruoaksi. Herkuttele mielikuvituksella. Syödäänkö unelmatorttua? Onko ohjelmanumeron itikoiden iltatanssi tai kenties oravien hyppykilpailu?

**Mörön unisukat, Haiko Nina. Lasten keskus 2007**

*Suuri ja pelottava mörkö osoittautuukin villasukkia kutovaksi, lampaita hoitavaksi kiltiksi olennoksi. Ihastuttavassa kuvakirjassa pimeää pelkäävä pieni Jussi-jänis oppii, ettei pimeässä olekaan mitään kovin pelottavaa, vaan itse asiassa herra Pimeä onkin lempeä ja suopursuilta ja voikukanhahtuvilta tuoksuva kaveri.*

1. Suunnittele ikioma mörkö! Mieti: 1. Millainen nimi sopisi mörölle? 2. Onko mörkö suuri kuin vuori, pieni kuin kärpänen vai jotakin siltä väliltä? 3. Mikä on Mörön herkkuruokaa? 4. Missä mörkö asustelee? Tulitikkuaskissa vai kenties maailman suurimmassa tulivuoressa? 5. Millainen mörkö on luonteeltaan? Ujo, rohkea, rauhallinen, vilkas, utelias vai jotain muuta?
2. Mörköäkin voi pelottaa! Tarvitaan suojaava eläin/otus/olento/esine. Loistava materiaali on Silk-Clay, Darwi-massa tai taikataikina. Mikä onkaan taikasana?

**Mukavia kuvakirjoja:**

Chris Haugthon: **Ihan hukassa**, Lasten Keskus 2010 ja **Voi sinua Sulo!** Lasten Keskus, 2012

Egner Thorbjørn: **Kasper, Jesper ja Joonatan** WSOY, 2010

Haiko Nina: **Mörön unisukat.** Lasten keskus 2007

Hawkins Emily: [**Lumiprinsessa**](http://wsoy.fi/yk/products/show/153201?category=99). WSOY, 2010

Helakisa Kaarina: **Prinsessan siivet,** Otava 1999

[Huovi, Hannele: **Sulo saa apua**](http://www.helmet.fi/search*fin/?searchtype=i&searcharg=951-0-28065-8&searchscope=1&Submit.x=65&Submit.y=11). Ullakkokirjasto 2. WSOY, 2002

Huovi Hannele – Louhi Kristiina (kuv.) **Huhuu - kuka siellä?** Tammi, 2011

Jalonen Riitta – Louhi Kristiina (kuv.): **Tyttö ja naakkapuu.** Tammi, 2004

Jansson Tove: **Vaarallinen matka.** WSOY, 2011

Kallio Liisa: **Lentävä talo.** Tammi, 2003

Lindgren Astrid: **Kultasiskoni.** WSOY, 2011 (2.painos)

Nopola Sinikka (kirj.) – Nopola Tiina (kirj.) Majaluoma Markus (kuv.): **Rauhallinen Erkki harrastaa.** Tammi, 2010.

Nopola Tiina (kirj.) – Lindman Mervi (kuv.): **Siiri ja kauhea kummitus.** Tammi, 2010. **Siiri ja Pikku-Otto kummituskierteessä.**

Nuotio, Eppu: **Epsukepsu.** Tammi, 2002

Pellicioni, Sanna: **Onni-poika sarja**. Minerva

Penna Virpi: **Perhosten Polku,** Tammi, 2009

Puikkonen Arja: **Haapaneitty, Mettän tyttö.** Nemo, 2011

Rönns, Christel: **Tarina liuhupartaisesta pikkusedästä**. Tammi, 2003

Sendak, Maurice: **Hassut, hurjat hirviöt.** Tammi, 2009

Simmons, Jane: **Aurora-sarja.** Mäkelä

Robberecht Thierry: **Kiukkuhirviö**, Lasten Keskus, 2009

[Teräs Mila](http://www.kauppakv.fi/sis/servlets/ProductServlet?action=search&author=Ter%E4s%20Mila), [Pertamo Karoliina](http://www.kauppakv.fi/sis/servlets/ProductServlet?action=search&author=Pertamo%20Karoliina): **Olga Orava ja metsän suuri salaisuus**, Lasten Keskus, 2014

Tukiainen, Katja: [**Kisun 1, 2, 3**](http://otava.fi/kirjat/lasten_ja_nuorten/2010/fi_FI/kisun_1_2_3/). Otava, 2010

*Maami Snellman*

*Vantaan sanataidekoulu*

*Email: maami.snellman@sanataidekoulu.fi*